Narodna skupština
20030718

Ako je ovo jedna od mera kojom se želi postići rezultat, da se zaštiti naša vinogradarska proizvodnja i proizvodnja vina, onda moram da kažem da je ovo pogrešna mera. Činjenica je da smo mi od nekadašnjih 25.000 hektara plantaža spali na, pretpostavljam, 5.000 hektara, da nije zaustavljen trend krčenja tih naših vinograda, da je to jedna nestabilna proizvodnja, pogotovo ako nema trajnih ulaganja, a sve naše vinarije su opterećene nedostatkom obrtnih sredstava i drugim problemima sa kojima su suočeni i drugi učesnici u privrednom životu u Srbiji. Ako neko misli da oslobađanjem plaćanja akciza za prirodno vino može da se pomogne, grdno se vara. To je mera kojom se ne pomaže. Ali Vlada ima druge mere, a to su mere carinske politike kojima može da štiti naše tržište i naše proizvođače. Međutim, naša vlada ne koristi te mere nego koristi ovu da bi pokazalada ispunjava ranije preuzetu obavezu koja se tiče pre svega proizvođača vina iz Makedonije. Opet smo suočeni sa problemom što naša Vlada ne zna šta je prioritet i šta je interes ovog narodai ove države.